laion/Wikipedia-Exotic huggingface dataset:
এশা ইউসুফ

এশা ইউসুফ হলেন একজন বাংলাদেশি চলচ্চিত্র প্রযোজক। এশা ইউসুফ হলেন নাসির উদ্দীন ইউসুফ ও শিমূল ইউসুফের সন্তান। ২০১১ সালে তার প্রযোজিত প্রথম চলচ্চিত্র গেরিলা মুক্তি পায়। চলচ্চিত্রটি ৩৬তম জাতীয় চলচ্চিত্র পুরস্কারের আসরে শ্রেষ্ঠ চলচ্চিত্র নির্বাচিত হওয়া ছাড়াও দশটি বিভাগে পুরস্কৃত হয়। ২০১৪ সালে মুক্তিপ্রাপ্ত অল্প অল্প প্রেমের গল্প চলচ্চিত্রে তিনি নির্বাহী প্রযোজক হিসেবে কাজ করেন। ২০১৬ সালে মুক্তিপ্রাপ্ত আয়নাবাজি চলচ্চিত্রে তিনি নির্বাহী প্রযোজক হিসেবে কাজ করেন। চলচ্চিত্রটি ৪১তম জাতীয় চলচ্চিত্র পুরস্কারের আসরে সাতটি বিভাগে পুরস্কৃত হয়। ২০১৯ সালে তার প্রযোজিত আলফা মুক্তি পায়। চলচ্চিত্রটি ২০২০ সালে অস্কারের ৯২তম আসরে সেরা বিদেশী ভাষার চলচ্চিত্র বিভাগে বাংলাদেশের প্রতিনিধিত্ব করবে। এশা ইউসুফ ক্যাকটাস ব্যান্ডের ভোকাল সাকি ব্যানার্জির সাথে ২০১৯ সালের ১১ অক্টোবর বিবাহবন্ধনে আবদ্ধ হন। "যুদ্ধ থেকে মঞ্চে"। প্রথম আলো। ১৭ এপ্রিল ২০১০। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "চার দম্পতিকে নাট্যজন সম্মাননা পদক প্রদান"। ইত্তেফাক। ১০ সেপ্টেম্বর ২০১৮। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "বাংলা সিনেমার নারী প্রযোজকগণ..."। বণিক বার্তা। ৮ মার্চ ২০১৮। ২০১৯-০৮-০৬ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। www.fdc.gov.bd। সংগ্রহের তারিখ ৬ আগস্ট ২০১৯।  "চলচ্চিত্রের গানে বাপ্পা-পুলক-মিমি"। প্রথম আলো। ২৮ জুন ২০১২। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "নতুন দুই চলচ্চিত্রে"। ইত্তেফাক। ৬ ডিসেম্বর ২০১২। সংগ্রহের তারিখ ৬ আগস্ট ২০১৯।  "'আয়নাবাজি'র নায়িকা নাবিলা"। প্রথম আলো। ৫ মে ২০১৫। সংগ্রহের তারিখ ৬ আগস্ট ২০১৯। [স্থায়ীভাবে অকার্যকর সংযোগ] "বঙ্গভবনে আয়নাবাজি"। কালের কণ্ঠ। ২৩ মে ২০১৭। সংগ্রহের তারিখ ৬ আগস্ট ২০১৯।  "জাতীয় চলচ্চিত্র পুরস্কার ২০১৬"। www.fdc.gov.bd। সংগ্রহের তারিখ ৬ আগস্ট ২০১৯।  "'গেরিলা'র পর আসছে নাসির উদ্দিন ইউসুফের 'আলফা'"। এনটিভি। ১৬ এপ্রিল ২০১৯। সংগ্রহের তারিখ ৬ আগস্ট ২০১৯। [স্থায়ীভাবে অকার্যকর সংযোগ] "মুক্তি পাচ্ছে নাসির উদ্দিন ইউসুফের 'আলফা'"। জনকণ্ঠ। ১৮ এপ্রিল ২০১৯। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "'গেরিলা'র পর আসছে 'আলফা'"। আরটিভি। ২১ এপ্রিল ২০১৯। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  "Nasiruddin Yousuff directorial 'Alpha' to represent Bangladesh in Oscars"। Daily Sun। ২১ সেপ্টেম্বর ২০১৯। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  "অস্কারে বাংলাদেশ থেকে মনোনয়ন পেল 'আলফা'"। প্রথম আলো। ২১ সেপ্টেম্বর ২০১৯। ২৭ মে ২০২০ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৯।  "অস্কারে নাসির উদ্দিন ইউসুফের 'আলফা'"। আমাদের সময়। ২১ সেপ্টেম্বর ২০১৯। সংগ্রহের তারিখ ২১ সেপ্টেম্বর ২০১৯।  "বিয়ের পিঁড়িতে বসলেন নাসির উদ্দীন ইউসুফের মেয়ে"। যুগান্তর। ১৩ অক্টোবর ২০১৯। সংগ্রহের তারিখ ১৩ অক্টোবর ২০১৯।  "কলকাতার গায়ককে বিয়ে করলেন নাসির উদ্দীন ইউসুফের মেয়ে"। সময় টিভি। ১৩ অক্টোবর ২০১৯। ১৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।  ইন্টারনেট মুভি ডেটাবেজে এশা ইউসুফ (ইংরেজি)
উইনসর ম্যাকে

জেনস উইনসর ম্যাকে (১৮৬৬-৭১ – ২৬ জুলাই ১৯৩৪) একজন আমেরিকান কার্টুনিস্ট এবং অ্যানিমেশন তৈরিকারক ছিলেন। তিনি সর্বাধিক জনপ্রিয় হচ্ছেন তার কমিক লিটল নিমো (১৯০৫-১৪; ১৯২৪-২৬) এবং অ্যানিমেশন চলচ্চিত্র গার্টি দ্যা ডাইনোসর (১৯১৪) এর জন্য। চুক্তিপত্রের কারণে, তিনি সিলাস ছদ্মনাম ব্যবহার করে ড্রিম অব দ্যা রেয়ারবিট ফ্রেন্ড নামক কমিক তৈরি করেন। ছোটবেলা থেকেই দারুণ তড়িতকর্মা, বিচক্ষন ও প্রযুক্তিগত ভাবে দক্ষ একজন শিল্পী ছিলেন। তিনি পেশা জীবন শুরু করেন পোস্টার তৈরি ও ডাইম মিউজিয়ামে প্রদর্শনীর মাধ্যমে এবং ১৯৯৮ সাল থেকে বিভিন্ন পত্রিকা ও ম্যাগাজিনে ছবি আঁকা শুরু করেন। ১৯০৩ সালে তিনি নিউইয়র্ক হেরাল্ড পত্রিকার সঙ্গে যুক্ত হন, যেখানে তিনি লিটল স্যামি স্নিজ এবং ড্রিম অব রেয়ারবিট ফ্রেন্ড এর মত জনপ্রিয় কমিক তৈরি করেন। ১৯০৫ সালে তিনি নভ্যু শিল্প ধরনের, এক বাচ্চা ছেলে ও তার দুঃসাহসী স্বপ্ন নিয়ে একটি কল্পিত রৈখিক চিত্র গল্প লিটল নিমো ইন স্লামবার রচনা করেন। এই চিত্রগল্প তার রৈখিক চিত্র সম্পর্কে গভীর ধারণা ও রঙ সম্পর্কে দক্ষতার অনন্য দৃষ্টান্ত। ম্যাকে কমিকের বক্তব্য প্রকাশ ও বাচনভঙ্গি আরো আকর্ষণীয় করতে প্রচলিত কমিকের বিভিন্ন বৈশিষ্ট, পাতার ধরন, আকার, সমাবেশ ইত্যাদি নিয়ে প্রচুর পরীক্ষা নিরীক্ষা করেন। ম্যাকে প্রচুর পরিমাণে রাজনৈতিক কার্টুন তৈরি করেন এবং ভ্যুডভিল সার্কিট বিষয়ে একজন জনপ্রিয় চক টক প্রদর্শক ছিলেন। ম্যাকে অ্যানিমেশন যুগের প্রথম দিকের একজন পুরোধা ব্যক্তি ছিলেন; ১৯১১ থেকে ১৯২১ সাল পর্যন্ত নিজস্ব অর্থায়নে দশটি অ্যানিমেশন তৈরি করেন, যা মাত্র কিছু সময়ের জন্য চলেছিলো। এর মধ্যে পেওথম তিনটি তইরি করেন ব্যুডভিল এ প্রদর্শনের জন্য; গার্টি দ্যা ডাইনোসর ছিলো একটি মিথস্ক্রিয় প্রবাহ যেখানে ম্যাকে কে একটি প্রশিক্ষিত ডাইনোসর পরিচালনা করতে দেখা যায়। "Winsor McCay | Pioneering American Animator & Cartoonist | Britannica"। www.britannica.com (ইংরেজি ভাষায়)। ২০২৩-০৭-২২। সংগ্রহের তারিখ ২০২৩-০৮-১৫।
সাধনা নিউজ

সাধনা নিউজ একটি হিন্দি ভাষার সংবাদ চ্যানেল, যা এশিয়া লিমিটেডের মালিকানাধীন।
এজে লি

এপ্রিল জিনতে মেন্ডেজ (জন্ম মার্চ ১৯, ১৯৮৭) একজন আমেরিকান লেখক এবং সাবেক পেশাদার কুস্তিগির। তিনি বিখ্যাত ডাব্লিউডাব্লিউইতে এজে লি নামে কুস্তি লড়ার জন্য। তার জন্ম এবং বেড়ে উঠা নিউ জার্সি তে, মেন্ডেজ ২০০৭ সালে সতন্ত্র ক্ষেত্রে তার কুস্তিজীবন শুরু করেন। তিনি ২০০৯ সালে ডাব্লিউডাব্লিউই এর সাথে চুক্তি করেন এবং দুই বছর এদের উন্নয়ন ক্ষেত্র ফ্লোরিডা চ্যাম্পিয়নশিপ রেসলিং এ কুস্তি লড়েন, মেইন রোস্টার এ প্রবেশের পূর্বে।তিনি একবার ডাব্লিউডাব্লিউই ডিবাস চ্যাম্পিয়নশিপ জিতেছিলেন। এপ্রিল জিনতে মেন্ডেজ মার্চ ১৯, ১৯৮৭ সালে ইউনিয়ন সিটি,নিউ জার্সিতে জন্মগ্রহণ করেন, তার মা, জানেত এসেভেদো, একজন গৃহিণী এবং এরপর বসত সাস্থ সহায়তাকারী, অন্যদিকে তার পিতা, রোবার্ট মেন্ডেজ, একজন প্রকৌশলী। তিনি তার তিন ভাইবোনের মধ্যে ছোট। মেন্ডেজ তার বইয়ে লিখেছে তার ছোটবেলায় তাদের আর্থিক অবস্থা মোটেও ভাল ছিল না,তার বাবা তাদের বাড়ির ভাড়া মেটাতে হিমশিম খেত। তার ভাইয়ের ওয়ার্ল্ড রেসলিং ইন্টারটেইনমেন্ট (ডাব্লিউডাব্লিউই) এর প্রতি আকর্ষণ ছিলো, ওনি তাকে পেশাদার কুস্তিগির হতে উৎসাহ দিত। সঙ্গে ডাব্লিউডাব্লিউই এর মেয়েদের দেখে তিনি উৎসাহ পেতেন, বিশেষ করে লিটাকে দেখে, তিনি ১২ বছর বয়সে তার ইচ্ছা জোড়ালো করেন। "AJ bio"। Florida Championship Wrestling। ফেব্রুয়ারি ২৪, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ১২, ২০১৮।  "AJ Lee bio"। WWE। এপ্রিল ৬, ২০১৫ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  "How old is WWE Divas Champion A.J. Lee?"। ProWrestling.net। Last Row Media LLC। মার্চ ১৯, ২০১৪। এপ্রিল ২৭, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  Johnson, Mike (এপ্রিল ৬, ২০১৫)। "AJ Lee's exit leaves lots of questions – The question of her legacy will not be among them"। PWInsider। সেপ্টেম্বর ২৪, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  Mendez Brooks 2017, পৃ. 24–27। Wortman, James (এপ্রিল ৪, ২০১৩)। "WrestleMania Diary: AJ Lee, Day 2"। WWE। এপ্রিল ৬, ২০১৬ তারিখে মূল থেকে আর্কাইভ করা। সংগ্রহের তারিখ এপ্রিল ৬, ২০১৬। her older siblings Robert and Erica  Cardos, Nicole (এপ্রিল ১১, ২০১৭)। "AJ Mendez Brooks' Memoir Tackles Mental Illness, Family Dysfunction"। Chicago Tonight। WTTW। এপ্রিল ১৪, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  Monday, Michael (এপ্রিল ৩, ২০১৩)। "WrestleMania 29: Homecoming for Jersey's tiny 'Diva' AJ Lee"। The Star-Ledger। NJ.com। আগস্ট ৫, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৭।  Teodoro, Nick (জুন ১৫, ২০১২)। "AJ Lee, the WWE's 'Geek Goddess', talks triple-threat match and her NJ. homecoming"। North Jersey Media Group। জুন ১৭, ২০১২ তারিখে মূল থেকে আর্কাইভ করা। সংগ্রহের তারিখ এপ্রিল ১২, ২০১৪।  Sinclair, Samantha (অক্টোবর ১৬, ২০১২)। "Jersey native A.J. Lee living the dream as WWE Raw GM"। The Trentonian। Digital First Media। আগস্ট ১১, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৭।  Causey, James E. (আগস্ট ২৫, ২০১২)। "AJ Lee is the tiny titan of wrestling"। Milwaukee Journal Sentinel। Gannett Company। মার্চ ২১, ২০১৭ তারিখে মূল থেকে আর্কাইভ করা। সংগ্রহের তারিখ মার্চ ২১, ২০১৭।  পেশাদারি কুস্তি প্রবেশদ্বার উইকিমিডিয়া কমন্সে এজে লি সংক্রান্ত মিডিয়া রয়েছে। দাপ্তরিক ওয়েবসাইট ডাব্লিউডাব্লিউই.কম-এ এজে লি এজে লি-এর প্রোফাইল: কেজম্যাচ.নেট, রেসলিংডাটা.কম, ইন্টারনেটের রেস্টলিং ডাটাবেস ইন্টারনেট মুভি ডেটাবেজে AJ Mendez  (ইংরেজি)
কমান্ডো ২: দ্য ব্ল্যাক মানি ট্রেইল

কমান্ডো ২: দ্য ব্ল্যাক মানি ট্রেইল একটি ভারতীয় চলচ্চিত্র, যার পরিচালক দেভেন ভোযানি ও প্রযোজক বিপুল অম্রুতলাল শাহ। সিনেমাটিতে অভিনয় করেছেন বিদ্যুৎ জামওয়াল, আদাহ শর্মা, এশা গুপ্তা সহ আরো অনেকে। চলচ্চিত্রটি কমান্ডো ফ্রাঞ্চাইজির দ্বিতীয় কিস্তি। চলচ্চিত্রটি মুক্তি পায় ৩ মার্চ, ২০১৭। কমান্ডো করণভীর সিং ডোগরা বেঁচে থাকার, অস্ত্রশস্ত্র এবং হাতে-কলমে লড়াইয়ের অনেক ক্ষেত্রে দক্ষ। তিনি কালো টাকা মুছে ফেলার মিশনে রয়েছেন, যা তার গ্যাং সহ ব্যাংকগুলিতে ছড়িয়ে পড়েছিল। তিনি ভিকি চদ্দার বাড়িতে যান যেখানে রাতের বেলা তার স্ত্রী মারিয়া প্রকাশ করেছিলেন যে অতীতে তাদের মতো জীবন ছিল না। ছবিটি ফ্ল্যাশব্যাকের দিকে ঝলকালো যেখানে তার স্বামীকে এই সব করতে বাধ্য করা হয়েছিল কারণ তিনি যখন নেতিবাচক কাজ করতে অস্বীকার করেছিলেন, পরের দিনই সেখানে বোমার বিস্ফোরণ ঘটে যেখানে ভিকি রক্ষা পেয়েছিল কিন্তু তাদের মেয়ে তারা মারা গিয়েছিল। খুব শীঘ্রই, মারিয়া তার স্বামীকে মেরে ফেলেছে এবং বলেছে যে সে আসল ভিকি চাদ্ধা। করণ এবং তার গ্যাং ভিকি চাদ্ধাকে অনুসরণ করে এবং অবশেষে তার অ্যাকাউন্টে অর্থ স্থানান্তর করতে পারে। করণ তার দলে সমস্ত সেনাবাহিনীকে মারধর করে কিন্তু অর্থ স্থানান্তর বন্ধ করে দেয় না। তারপরে প্রকাশিত হয় যে তিনি যে অ্যাকাউন্টে অর্থ স্থানান্তরিত হয়েছিল এবং যে প্রতিস্থাপিত অ্যাকাউন্টটি দরিদ্র মানুষকে সহায়তা করবে তার জন্য নির্ধারিত অ্যাকাউন্টটি পরিবর্তন করেছিলেন। তিনি বলেন, প্রথম দিনেই এটি পরিকল্পনা করা হয়েছিল। যখন ভিকি বলে যে পুলিশ তাকে গ্রেপ্তার করতে পারে না, ভাবনা রেড্ডি ভিকিকে গুলি করে এবং তারা সেখান থেকে পালিয়ে যায়। করণ এবং ভাবনা একসাথে থাকাকালীন একটি ফোন কল এসেছিল যেখানে করণ বলেছে যে তিনি নতুন রহস্যের অপেক্ষায় রয়েছেন। বিদ্যুৎ জামওয়াল - কমান্ডো কারানবীর সিং ডোগরা (কারান) আদাহ শর্মা - ইন্সপেক্টর ভাবনা রেড্ডী এশা গুপ্তা - মারিয়া/ভিকি চড্ডা কমান্ডো ৩ শিরোনামের এই চলচ্চিত্রটি ২৯ নভেম্বর ২০১৯ এ মুক্তি পাবে, এতে বিদ্যুৎ জামওয়াল, আদা শর্মা এবং গুলশান দেবাইয়া মুখ্য চরিত্রে অভিনয় করবেন। "Commando 2 movie review: His Royal Hotness Vidyut Jammwal adorns super-silly PR for demonetisation"। টাইমস অফ ইন্ডিয়া। ১৯ মার্চ ২০১৯। সংগ্রহের তারিখ ২০ মার্চ ২০১৯।
সিজিল (সফটওয়্যার)

সিজিল হল ইপাব ফরম্যাটের ই-বই সম্পাদনার জন্য তৈরি ফ্রি, মুক্ত সোর্স সফটওয়্যার। সিজিল একটি ক্রস-প্ল্যাটফর্ম সফটওয়্যার, এবং জিপিএল ৩ লাইসেন্সের অধীনে উইন্ডোজ, ম্যাক ওএস এবং লিনাক্স প্ল্যাটফর্মের জন্য বিতরণ করা হয়। এটি WYSIWYG এবং সোর্সকোড-ভিত্তিক সম্পাদনা সমর্থন করে, এবং এইচটিএমএল ও প্লেইন টেক্সট ফাইল আমদানি করতে পারে। স্ট্রাহিনজা ভ্যাল মার্কোভিচ এবং অন্যান্যরা ২০০৯ সাল থেকে সফটওয়্যারটি উৎপাদন করছেন। জুলাই ২০১১ থেকে জুন ২০১৫ পর্যন্ত এর প্রধান ডেভলপার ছিলেন জন স্কেম্বার। এরপর কেভিন হেন্ড্রিক্স এবং ডাগ ম্যাসে সালে সিজিলের ডেভলপমেন্টের দায়িত্ব নেন। সিজিলের প্রধান বৈশিষ্ট্যগুলির মধ্যে রয়েছে: ইউটিএফ-১৬ এবং ইপাব ২ আদর্শের সম্পূর্ণ সমর্থন প্রদর্শনের একাধিক ধরন: কোড, প্রাকদর্শন, এবং বুক ভিউ (প্রকাশ-পরবর্তী রূপে সম্পাদনা) স্বয়ংক্রিয় সূচিপত্র, একাধিক স্তরের শিরোনামের সমর্থনসহ সমস্ত মেটাডেটা তথ্যের সমর্থন সহ মেটাডেটা সম্পাদক হানস্পেল ভিত্তিক এবং ব্যবহারকারীর নিজস্ব অভিধান সাপেক্ষে বানান পরীক্ষণ রেগুলার এক্সপ্রেশন সমর্থনকারী সন্ধান-ও-প্রতিস্থাপন ইপাব এবং এইচটিএমএল ফাইল, ছবি এবং স্টাইলশিট ইমপোর্টের সমর্থন বাহ্যিক এইচটিএমএল এবং গ্রাফিক্স সম্পাদক সংযোগের এপিআই ইপাব আদর্শ অনুসারে ফাইলের গঠন ও সিনট্যাক্স যাচাইয়ের প্লাগইন (ফ্লাইটক্রিউ) সিজিল ইপাব ২ আদর্শ সম্পূর্ণরূপে সমর্থন করে, এবং ইপাব ৩ আংশিকভাবে সমর্থন করে। ২০১৬ সালের জানুয়ারিতে প্রকাশিত ০.৯.৩ সংস্করণ হতে ইপাব ৩ এর পূর্ণ সমর্থন আনয়নের কাজ শুরু হয়েছে। ০.৯.১৪ সংস্করণ পর্যন্ত সিজিল কিউটওয়েবকিট (QtWebKit) ফ্রেমওয়ার্ক নির্ভর ছিল। কিন্তু ওই সংস্করণের পর থেকে প্রকল্পটি কিউটওয়েবইঞ্জিন (QtWebEngine) এ স্থানান্তরিত হয়। সেসময় এর বুক ভিউ তথা WYSIWYG প্রদর্শন ব্যবস্থাটি "পেজএডিট" নামক একটি পৃথক সফটওয়্যারে সরিয়ে নেয়া হয়। Massay, Doug (২০ জুলাই ২০১৯)। "Sigil-0.9.16 Release"। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  Benthin, Falko (৪ আগস্ট ২০০৯)। "Freier epub-Editor Sigil erschienen"। Pro-Linux.de। সংগ্রহের তারিখ ১৯ নভেম্বর ২০১০।  Diedrich, Oliver। "Der kleine E-Autor: E-Books im Epub-Format selbst erstellen"। c't 25/2009। পৃষ্ঠা 146। সংগ্রহের তারিখ ১৯ নভেম্বর ২০১০।  https://sigil-ebook.com/about/ Sigil EPUB ebook editor 0.6.0 released  "সংরক্ষণাগারভুক্ত অনুলিপি"। ২১ জুন ২০১৭ তারিখে মূল থেকে আর্কাইভ করা। সংগ্রহের তারিখ ৬ আগস্ট ২০১৯।  Sigil। ২৩ জুলাই ২০১৯ https://github.com/Sigil-Ebook/Sigil/wiki#yes-book-view-is-really-gone। সংগ্রহের তারিখ ২৩ জুলাই ২০১৯।  |শিরোনাম= অনুপস্থিত বা খালি (সাহায্য) দাপ্তরিক ওয়েবসাইট গিটহাবে Sigil পুরাতন কোড রিপজিটরি সিজিল ব্যবহারকারীদের ফোরাম সিজিলে ই-বই সম্পাদনা, LWN.net, ২০১১
গ্লিওমা

গ্লিওমা হচ্ছে এক প্রকার টিউমার যা মস্তিষ্কের বা মেরুদণ্ডের গ্লিয়াল কোষ থেকে সৃষ্ট। মস্তিষ্কের ও কেন্দ্রীয় স্নায়ুতন্ত্রের টিউমারের মধ্যে গ্লিওমার পরিমাণ প্রায় ৩০%, এবং মস্তিষ্কের সকল ম্যালিগনান্ট টিউমারের মধ্যে প্রায় ৮০%। গ্লিওমার লক্ষণ নির্ভর করে কেন্দ্রীয় স্নায়ুতন্ত্রের কোন অংশটি এই ধরনের টিউমার দ্বারা আক্রান্ত হয়েছে তার ওপর। মস্তিষ্কের অভ্যন্তরের গ্লিওমার ফলে মাথাব্যথা, বমি ভাব, খিচুনি, এবং মস্তিষ্কের অভ্যন্তরে অতিরিক্ত ইন্ট্রাক্রেনিয়াল চাপ তৈরিতে সৃষ্ট ক্রেনিয়াল স্নায়ুর অসুস্থতা দেখা দিতে পারে। অপটিক নার্ভে সৃষ্ট গ্লিওমা দৃষ্টিশক্তি হ্রাসে ভূমিকা রাখে। সুষুম্নাকাণ্ডের গ্লিওমা ব্যথা, দুর্বলতা, বা অসাড়তার কারণ হতে পারে। গ্লিওমা সাধারণত রক্তের মাধ্যমে শরীরের অভ্যন্তরে ছড়িয়ে পড়ে (মেটস্ট্যাসাইজ) না, তবে সেরেব্রোস্পাইনাল ফ্লুইডের মাধ্যমে গ্লিওমা সুষুম্নাকাণ্ডে ছড়িয়ে পড়তে পারে যা ইংরেজিতে ‘ড্রপ মেটাস্ট্যাসিস’ (ইংরেজি: drop metastases) নামে পরিচিত। মস্তিষ্কের গ্লিওমার চিকিৎসা এর অবস্থা, কোষের ধরন, এবং ম্যালিগন্যান্সির গ্রেডের ওপর নির্ভর করে। প্রায় সময়ই চিকিৎসা অস্ত্রোপচার, রেডিয়েশন থেরাপি, ও কেমোথেরাপির সমন্বয়ে করা হয়। বাহ্যিক বিমের মাধ্যমে তেজষ্ক্রিয় বিকিরণ প্রয়োগ করা বা স্টেরিওট্যাকটিক অস্ত্রোপচারের মাধ্যমে রেডিয়েশন থেরাপি প্রদান করা হয়। সুষুম্নাকাণ্ডের টিউমারের ক্ষেত্রে অস্ত্রোপচার ও তেজষ্ক্রিয় বিকিরণ ব্যবহার করা হয়। টেমোযলোমাইড নামক কেমোথেরাপির ওষুধ সফলভাবে রক্ত-মস্তিষ্কের বাধ সফলভাবে অতিক্রম করতে পারায় তা উচ্চ গ্রেডের টিউমারের চিকিৎসায় তা ব্যবহৃত হয়। Mamelak AN, Jacoby DB (মার্চ ২০০৭)। "Targeted Delivery of Antitumoral Therapy to Glioma and Other Malignancies with Synthetic Chlorotoxin (TM-601)": 175–86। ডিওআই:10.1517/17425247.4.2.175। পিএমআইডি 17335414।  Goodenberger ML, Jenkins RB (২০১২)। "Genetics of adult glioma": 613–21। ডিওআই:10.1016/j.cancergen.2012.10.009। পিএমআইডি 23238284।  হিউম্যান প্রোটিন অ্যাটলাসে গ্লিওমা আমেরিকান ব্রেন টিউমার অ্যাসোসিয়েশন: ম্যালিগন্যান্ট গ্লিওমাস মস্তিষ্ক এবং মেরুদণ্ডের টিউমার: গবেষণা মাধ্যমে আশা (স্নায়বিক ব্যাধি এবং স্ট্রোক জাতীয় ইনস্টিটিউট) গ্লিওমার শ্রেণিবিন্যাস মেডপিক্স ডেটাবেজে গ্লিওমার চিত্র
বহির্মুদ্রাবাদ

বহির্মুদ্রাবাদ একটি আধুনিকতাবাদী আন্দোলন, যা বিংশ শতাব্দীর শুরুতে কবিতা ও চিত্রকলায় জার্মানিতে উদ্ভূত হয়েছিল। এর বৈশিষ্ট্যগত বৈশিষ্ট্য হ'ল বিশ্বকে কেবল একটি বিষয়গত দৃষ্টিভঙ্গি থেকে উপস্থাপন করা, কাজের প্রকার বা ধারণাগুলি উৎসাহিত করার জন্য মূলত আবেগগত প্রভাবের জন্য একে বিকৃত করা। মতপ্রকাশবাদী শিল্পীরা শারীরিক বাস্তবতার চেয়ে মানসিক অভিজ্ঞতার অর্থ প্রকাশ করার চেষ্টা করেছেন। বহির্মুদ্রাবাদ প্রথম বিশ্বযুদ্ধের আগে একটি অগ্রদূত হিসাবে বিকশিত হয়েছিল। এটি ওয়েমার প্রজাতন্ত্রের সময়ে বিশেষত বার্লিনে জনপ্রিয় ছিল। শিল্পটি কলা জুড়ে প্রসারিত হয়েছিলো তন্মধ্যে অভিব্যক্তিবাদী স্থাপত্য, চিত্রকলা, সাহিত্য, থিয়েটার, নৃত্য, ফিল্ম এবং সঙ্গীত উল্লেখযোগ্য। বহির্মুদ্রাবাদ শব্দটি মাঝে মাঝে উদ্বেগের ইঙ্গিত দেয়। ঐতিহাসিক অর্থে, মাথিয়াস গ্রেনওয়াল্ড এবং এল গ্রিকোর মতো অনেক পুরানো চিত্রশিল্পীদের মাঝে মাঝে অভিব্যক্তিবাদী বলা হয়, যদিও এই শব্দটি মূলত বিশ শতকের রচনায় প্রয়োগ করা হয়। স্বতন্ত্র এবং বিষয়গত দৃষ্টিভঙ্গির উপর অভিব্যক্তিবাদী জোর-ই এর দৃষ্টবাদ এবং অন্যান্য শৈল্পিক শৈলীর যেমন প্রকৃতিবাদ ও প্রতিচ্ছায়াবাদের প্রতিক্রিয়া হিসাবে চিহ্নিত করা হয়েছে
সাগর থেকে ফেরা

সাগর থেকে ফেরা প্রেমেন্দ্র মিত্র রচিত কাব্যগ্রন্থ। এটি সম্ভবত প্রেমেন্দ্র মিত্রের জনপ্রিয়তম কাব্যগ্রন্থ। প্রকাশকাল ১৯৫৬। বইটির প্রকাশক ছিল ইন্ডিয়ান অ্যাসোসিয়েটেড পাবলিশিং কোং প্রাঃ লিঃ। বইখানি উৎসর্গিত হয় সাহিত্যিক তারাশঙ্কর বন্দ্যোপাধ্যায়ের উদ্দেশ্যে। প্রেমেন্দ্র মিত্রের কবিতার প্রধান বৈশিষ্ট্যগুলি – স্বচ্ছতা, স্পষ্টতা ও গভীর আবেগ – এই কাব্যের কবিতাগুলিতে স্পষ্ট। ১৯৫৭ সালে ভারতের জাতীয় সারস্বত প্রতিষ্ঠান সাহিত্য অকাদেমী এই কাব্যের জন্য প্রেমেন্দ্র মিত্রকে ভারতের দ্বিতীয় সর্বোচ্চ সাহিত্য সম্মান সাহিত্য অকাদেমী পুরস্কারে সম্মানিত করে। পরে এই গ্রন্থ রবীন্দ্র পুরস্কারেও সম্মানিত হয়। সাগর থেকে ফেরা, প্রেমেন্দ্র মিত্র, ইন্ডিয়ান অ্যাসোসিয়েটেড পাবলিশিং কোং প্রাঃ লিঃ, কলকাতা, ১৩৬১ বঙ্গাব্দ বাংলা সাহিত্যসঙ্গী, শিশিরকুমার দাশ সংকলিত ও সম্পাদিত, সাহিত্য সংসদ, কলকাতা, ২০০৩
আজিজ আহমেদ খান

আজিজ আহমেদ খান হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় করিমগঞ্জ দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন। আজিজ আহমেদ খান ১৯৭৮ খ্রীষ্টাব্দে করিমগঞ্জ জেলার ফারমপাশা গ্রামের একটি সম্ভ্রান্ত বাঙ্গালী মুসলিম পরিবারে জন্মগ্রহণ করেন।. তার বাবার নাম মজিরউদ্দীন আহমদ খাঁন। "MEMBERS OF 14th ASSAM LEGISLATIVE ASSEMBLY"। Assam Legislative Assembly। সংগ্রহের তারিখ ৬ আগস্ট ২০১৯।  "List of Winners in Assam 2016"। My Neta। সংগ্রহের তারিখ ৬ আগস্ট ২০১৯।  "Aziz Ahmed Khan"। Our Neta। সংগ্রহের তারিখ ১২ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Aziz Ahmed Khan"। My Neta। সংগ্রহের তারিখ ১২ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শেল্টন বেঞ্জামিন

শেল্টন বেঞ্জামিন (জন্ম জুলাই ৯, ১৯৭৫) একজন আমেরিকান পেশাদার কুস্তিগির, বর্তমানে ডাব্লিউডাব্লিউই এর সাথে সম্পৃক্ত আছেন, যেখানে তিনি স্ম্যাকডাউন ব্র‍্যান্ডের হয়ে কুস্তি লড়েন। তার সাথে সে নিউ জাপান প্রো-রেসলিং (এনজেডাব্লিউপি) এবং প্রো রেসলিং ওহাও তে শেল্টন এক্স বেঞ্জামিন নামে কুস্তি লড়ার জন্য বিখ্যাত এবং রিং অফ অনার (আরওএইছ) এ তার আসল নামে কুস্তি লড়েছেন। বেঞ্জামিন তার পেশাদারি কুস্তি জীবন শুরু করে ডাব্লিউডাব্লিউই এর উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ, যেখানে তিনি ওভিডাব্লিউ চ্যাম্পিয়নশিপ জেতেন চারবার, তিনবার ব্রক লেসনার এর সাথে এবং একবার রোডনি ম্যাক এর সাথে। তারপর ডাব্লিউডাব্লিউই তাকে ২০০২ সালে মেইন রোস্টার এ জায়গা দেয়। যেখানে তিনি কার্ট এঙ্গেল এবং চার্লি হায়াস এর সাথে টম এঙ্গেল এর অংশ হিসেবে কাজ করা শুরু করেন। ডাব্লিউডাব্লিউই এ থাকাকালীন সময়ে তিনি তিনবার ডাব্লিউডাব্লিউই ইন্টারকন্টিনেন্টাল চ্যাম্পিয়নশিপ জিতেন, একবার ডাব্লিউডাব্লিউই ইউনাইটেড স্ট্যাটেস চ্যাম্পিয়নশিপ জিতেন এবং দুইবার ডাব্লিউডাব্লিউই র ট্যাগ টিম চ্যাম্পিয়নশিপ জিতেন হায়াস এর সাথে। তিনি ওয়ার্ল্ড রেসলিং কাউন্সিল (ডাব্লিউডাব্লিউসি) তে থাকালীন সময়ে, একবার ডাব্লিউডাব্লিউসি ইউনিভার্সাল হেভিওয়েট চ্যাম্পিয়নশিপ জিতেন। বেঞ্জামিন অরেঞ্জবার্গ, সাউদ ক্যারেলিনা নামক জায়গায় জন্মগ্রহণ করেন। সে কুস্তি শেখা শুরু করে অরেঞ্জবার্গ-উইল্কিনসন উচ্চ বিদ্যালয়ে। বেঞ্জামিন ১২২–১০ সর্বমোট জিৎ-হার এর রেকর্ড গড়েন তার উচ্চ বিদ্যালয় জীবনে এবং দুইবার সাউদ ক্যারেলিনা হাই স্কুল হেভিওয়েট রেসলিং চ্যাম্পিয়ন হোন (১৯৯৩-১৯৯৪) এ। বেঞ্জামিন এরপর বেসাবেন কমিউনিটি কলেজ সুসানভিল্লে, ক্যালিফোর্নিয়ায় ভর্তি হোন এবং ন্যাশনাল জুনিয়র কলেজ এথলেটিক এসোসিয়েশন (এনজেসিএএ) ট্র‍্যাক এন্ড ফিল্ড ১০০ মিটার চ্যাম্পিয়ন হোন এবং কলেজিয়েট রেসলিং চ্যাম্পিয়ন হোন। এরপর তাকে মিনেসোটা বিশ্ববিদ্যালয় বদলি করা হয়, রেসলিং স্কলারশিপ দিয়ে। সেখানে তার জুনিয়র এবং সিনিয়র মিলিয়ে ৩৬–৬ সর্বমোট জিৎ-হার এর রেকর্ড রয়েছে। স্নাতক এর পরে, তিনি উন্নয়ন ক্ষেত্র ওহায়ো ভেলি রেসলিং (ওভিডাব্লিউ) এ যোগ দেন যেখানে তার ট্যাগ টিম পার্টনার হয় ব্রক লেসনার. "WWE Profile - Shelton Benjamin"। ESPN.com। ২৯ জুলাই ২০১৬। সংগ্রহের তারিখ ১৬ ফেব্রুয়ারি ২০১৯।  "Shelton Benjamin's WWE Bio"। World Wrestling Entertainment। সংগ্রহের তারিখ ২০১০-০৪-২৯।  Scales, Jason (ফেব্রুয়ারি ২০০২)। "It's all about the Benjamin"। Wrestling Digest।  Milner, John (২০০৫-০৪-১৭)। "Shelton Benjamin's Profile"। SLAM! Wrestling। সংগ্রহের তারিখ ২০০৭-০৬-১৮। [স্থায়ীভাবে অকার্যকর সংযোগ]
মহারাজা গিরিজানাথ

মহারাজা বাহাদুর গিরিজানাথ ছিলেন জমিদার, সমাজসেবক, বিদ্যোৎসাহী। তিনি ছিলেন দিনাজপুর রাজবংশের দশম উত্তরাধিকারী। তার জন্ম ১৮৬২ সালে। তিনি ছিলেন রাজা তারকনাথ (১৮৪১-১৮৬৫) এবং রাণী শ্যামামোহিনীর দত্তক পুত্র। তার বাল্যশিক্ষা শুরু হয় রাজবাড়ীর একটি পাঠশালায় (বর্তমানে জুবিলী হাইস্কুল)। এরপর তিনি কলকাতায় এবং মধ্যপ্রদেশের (ভূপাল) রাজকুমার কলেজে শিক্ষা লাভ করেন। গিরিজানাথ রায় কোর্ট অব ওয়ার্ডস-এর অধীনে দিনাজপুরের জমিদার হন। ১৮৮৩ সালে পূর্ণবয়স্ক হওয়ার পূর্ব পর্যন্ত মাতা শ্যামামোহিনী জমিদারি পরিচালনা করেন। গিরিজানাথ রায় রাজবাড়ীর পাঠশালাকে ১৮৮৭ সালে মিডিল ভার্নাকুলার স্কুলে উন্নীত করে এবং মহারাণী ভিক্টোরিয়ার ৫০তম জন্ম জয়ন্তী (Golden Jubilee) পালন উপলক্ষে স্কুলটির নামকরণ করেন জুবিলী স্কুল। পরবর্তী সময়ে স্কুলটি মিডিল ইংলিশ স্কুলে উন্নীত হয়। দিনাজপুর শহরের বালুবাড়ী মৌজায় তিনি ১৯১৩ সালে প্রতিষ্ঠা করেন মহারাজা গিরিজানাথ স্কুল। রায়গঞ্জ হাইস্কুল (বর্তমানে পশ্চিমবঙ্গে) নির্মাণে তিনি ১০ বিঘা জমি দান করেন। ১৯১২ সালে জিলা স্কুলের দক্ষিণ পার্শ্বে হিন্দু ছাত্রদের জন্য লিয়ন হোস্টেল তার অনুদানে নির্মিত। ১৯০৫ সালে বঙ্গভঙ্গ আন্দোলনে ব্রিটিশ সরকারের ভূমিকা সমর্থন করায় ১৯০৬ সালে গিরিজানাথ রায় ‘মহারাজা বাহাদুর’ উপাধি লাভ করেন এবং ১০০ সদস্যের একটি সশস্ত্র সেনাদল রাখার অধিকার পান। একজন বিশ্বস্ত ব্রিটিশ সামন্ত হিসেবে কলকাতা ভিক্টোরিয়া মেমোরিয়াল হল নির্মাণে ২৫ হাজার, সপ্তম এডওয়ার্ডের স্মৃতিরক্ষার্থে ১০ হাজার টাকাসহ বহু সরকারি কাজে অর্থদান করেন। এ ছাড়াও তিনি শহরের ময়লা নিষ্কাষণের জন্য গিরিজা ক্যানেল নির্মাণে ৭৫ হাজার টাকা এবং ঘাঘেরা খাল সংস্কারের জন্য ৩০ হাজার টাকা দান করেন। মহারাজা গিরিজানাথ বহু সমিতি সংস্থার সাথে জড়িত ছিলেন। এর মধ্যে ব্রিটিশ ইন্ডিয়ান অ্যাসোসিয়েশন, বেঙ্গল ল্যান্ড হোল্ডার্স অ্যাসোসিয়েশন, বেঙ্গল সঙ্গীত সমাজ, বঙ্গীয় সাহিত্য পরিষদ, রঙ্গপুর সাহিত্য পরিষদ, উত্তরবঙ্গ সাহিত্য সম্মিলনী উল্লেখযোগ্য। তিনি ১৯১৯ সালে নিখিল ভারত কায়স্থ সভার সভাপতি নির্বাচিত হন। ১৯১২ সালে তিনি কলকাতায় অনুষ্ঠিত কায়স্থ সভার অভ্যর্থনা সমিতির সভাপতির দায়িত্ব পালন করেন। ১৯১৪ সালে অনুষ্ঠিত এলাহাবাদ সম্মেলনেও তিনি সভাপতিত্ব করেন। ১৯১৩ সালে উত্তরবঙ্গ সাহিত্য সম্মিলনীর ৬ষ্ঠ অধিবেশনে (দিনাজপুর) তিনি অভ্যর্থনা কমিটির সভাপতি ছিলেন। উক্ত অধিবেশনে বাংলা আসামের নামকরা সাহিত্যিক ও ইতিহাসবিদরা যোগদান করেন। তিনি ডায়মন্ড জুবিলী থিয়েটার কোম্পানি (১৮৮৫), দিনাজপুর নাট্য সমিতি (১৯১৩), দিনাজপুর স্পোর্টিং ক্লাব, আর্য পাঠাগার, দিনাজপুর সমিতি সহ বহু স্থানীয় সংস্থা সংগঠনের পৃষ্টপোষক ছিলেন। গিরিজানাথ তিনবার জেলা বোর্ডের সদস্য,দু’বার অনারারি ম্যাজিস্ট্রেট এবং বড়লাটের দিল্লি কাউন্সিলের সদস্য ছিলেন। তিনি ছিলেন দিনাজপুর মিউনিসিপ্যালিটির মনোনীত কমিশনার (১৮৮৪) এবং তিনবার মিউনিসিপ্যালিটির চেয়ারম্যান নির্বাচিত হন। এ ছাড়াও তিনি দিনাজপুর জেলা বোর্ডের প্রথম নির্বাচিত চেয়ারম্যান ছিলেন। ভারত ভাগের পর তিনি স্বপরিবারে কলকাতায় চলে যান এবং সেখানেই ১৯১৯ সালে মৃত্যুবরণ করেন।   "রায়, মহারাজা বাহাদুর গিরিজানাথ"। বাংলাপিডিয়া। ২০১৪-০৫-০৫। সংগ্রহের তারিখ ২০১৯-১০-২৯।